Catalan (Monaco)

Catalan de Grimaldi (1415 – heinäkuu 1457) oli Monacon herra vuosina 1454–1457. Italiankieliseltä kutsumanimeltään Catalano oli perinyt vallan isältään Juhana I:ltä.

Catalanolla oli heikko terveys. Hän kuoli ehdittyään hallita vain kolme vuotta. Ennen kuolemaansa hän määräsi alaikäisen tyttärensä Claudine Grimaldin naimaan 30 vuotta vanhemman serkkunsa Lambertin (k. 1494). Lambert oli tuolloin Mentonin ja Antibesin herra yhdessä veljensä Gasparin kanssa. Avioliitto varmisti Grimaldien sukuvallan säilymisen Monacossa, sillä Lambert kuului suoraan miespuolisen perimyksen kautta genovalaiseen Grimaldien sukuun.

Monacon herrat
Vuonna 1415 syntyneet
Vuonna 1457 kuolleet